stanford-oval/wikipedia huggingface dataset:
Déjà Vu (videopeli)

| Déjà Vu |
| --- | --- |
 NES-version kansikuva.
Kehittäjä:  ICOM Simulations, Inc.
Julkaisija:  Mindscape Kemco (NES, GBC)
Jakelija:  Steam
Säveltäjä:  Hiroyuki Masuno (NES, GBC)
Pelimoottori:  MacVenture
Julkaistu:  Macintosh 1985 Amiga 1986 MS-DOS, Commodore 64 1987 Famicom, Apple II 1988 NES NA 1990 PAL 1992 Game Boy Color joulukuu 1999 PlayStation 4, Xbox One 2017
Lajityyppi:  seikkailu
Pelimuoto:  yksinpeli
Ikäluokitus:  ESRB: E10+  Virheellinen ESRB-arvo
Alusta:  Apple IIGS, Macintosh, Atari ST, Commodore 64, Amiga, MS-DOS, Game Boy Color, PC-9800, Pocket PC, Nintendo Entertainment System, PlayStation 4, Xbox One
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK   : 
Déjà Vu on ICOM Simulationsin kehittämä ja Mindscapen ja Kemcon julkaisema 1940-luvun etsiväromaaneista ja elokuvista vaikutteita ottanut point and click -seikkailupeli. Peli julkaistiin vuonna 1985 Macintoshille ja käännettiin myöhemmin muille alustoille parannetuilla grafiikoilla ja väreillä.
Kuvakaappaus pelin NES-versiosta.
Aiheesta muualla

Déjà Vu MobyGamesissa (englanniksi)
Déjà Vu Hall of Light -sivustolla (englanniksi)
Jack Hughes

| Jack Hughes |
| --- | --- |

Henkilötiedot
Syntynyt: 14. toukokuuta 2001 (ikä 23) Orlando, FL, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  77 kg
Seura
Seura:  New Jersey Devils
Sarja:  NHL
Pelinumero:  86
Pelaajaura
Pääsarjaura:  2019–
NHL-varaus:  1. varaus, 2019 New Jersey Devils
Jack Hughes (s. 14. toukokuuta 2001 Orlando, Florida, Yhdysvallat) on yhdysvaltalainen jääkiekkoilija, joka pelaa NHL-seura New Jersey Devilsin organisaatiossa. Hän on pelipaikaltaan keskushyökkääjä mutta osaa pelata myös laidassa. Hän oli odotetusti ykkösvaraus vuoden 2019 NHL:n varaustilaisuudessa..
Pelityyli

Hughesin suurimpina vahvuuksina on pidetty luistelua, liikettä ja pelinlukutaitoja. Hän ei ole kuitenkaan kovin isokokoinen, eikä fyysinen. Yhdysvaltain alle 18-vuotiaiden maajoukkueen päävalmentaja Seth Appert on luonnehtinut hänestä USA Today -lehdelle:
»Asiat voivat muuttua vielä paljon ennen sitä (vuoden 2019 NHL:n varaustilaisuutta), mutta hän on erityinen pelaaja, koska hän on maailmanluokan luistelija. Hänellä on mahtava pelisilmä sekä kyky rakentaa peliä. Mutta asia, joka erottaa hänet muista on se, että hänen sisäinen halu ja päivittäinen kilpailukyky ovat täysin omaa luokkaansa.»
Hughesia on pienen kokonsa vuoksi verrattu mm. Patrick Kaneen, Mitch Marneriin ja Johnny Gaudreauun. Jatkoaika.com-verkkolehden toimittaja Juuso Kokkosen mukaan hänen liikehdintänsä kaukalossa ja kiekonkäsittelyominaisuudet tuovat Hughesista helposti mieleen myös Auston Matthewsin ja Connor McDavidin.
Ura > Seuraura

Hughes syntyi Yhdysvaltain Floridan Orlandossa, mutta vietti suurimman osan lapsuudestaan Kanadan Ontarion Torontossa, jonne hän muutti perheineen Hughesin isän Jimin siirryttyä valmentajaksi NHL-joukkue Toronto Maple Leafsin organisaatioon. Hughes vietti siellä myös suurimman osan juniorivuosistaan. Hän siirtyi kaudeksi 2015–2016 Toronto Marlborosin junioreista Mississauga Rebelsiin. Hughes haki vain 14-vuotiaana poikkeuslupaa siirtyä alaikäisenä OHL-junioriliigaan kaudeksi 2016–2017. Häntä aiemmin luvan ovat saaneet vain viisi pelaajaa: John Tavares (2005), Aaron Ekblad (2011), Connor McDavid (2012), Sean Day (2013) ja Joe Veleno (2015). Hockey Canada kuitenkin hylkäsi Hughesin hakemuksen. Hän siirtyi pelaamaan Marlborosiin, joiden AAA-joukkueen kapteenina Hughes toimi. Hän teki Midget-sarjassa 80 runkosarjaottelussa jopa 159 tehopistettä. Pudotuspeleissä Hughes edusti OJHL-junioriliigan Georgetown Raidersia, jossa Hughes voitti kauden päätteeksi mestaruuden.
Mississauga Steelheads varasi Hughesin OHL:n varaustilaisuuden kahdeksantena pelaajana ja ensimmäisenä yhdysvaltalaisena kesällä 2017. Hän päätti siirtyä kaudeksi 2017–2018 kuitenkin Yhdysvaltain maajoukkueen kehitysohjelman mukaan. Hughes nousi samalla kaudella alle 17-vuotiaiden maajoukkueen kapteeniksi. Hän teki kehitysohjelmassa kauden aikana yhteensä tehot 40+76=116, joilla Hughes jäi vain yhden tehopisteen päähän Auston Matthewsin tekemästä yhden kauden piste-ennätyksestä kaudella 2014–2015. USA Hockey palkitsi hänet kauden päätteeksi kauden parhaana yhdysvaltalaisjuniorina Dave Tyler Junior Player of the Year Awardilla. Hughes pelasi kaudella 2018–2019 CCM/USA Hockey All-American Prospects Gamessa.
New Jersey Devils varasi Hughesin varsin odotetusti NHL:n varaustilaisuuden 2019 ykkösvarauksena. Heinäkuussa hän teki seuran kanssa kolmivuotisen tulokassopimuksen. Hughesin palkka NHL:n puolella on 925 000 dollaria. Hänen sopimukseensa sisältyi myös 92 500 dollarin allekirjoitusbonus.
Hughes sai ensimmäisen NHL-tehopisteensä syöttämällä Miles Woodin maalin 17. lokakuuta 2019 pelatussa ottelussa New York Rangersia vastaan.
Joulukuussa 2021 Devils teki Hughesin kanssa kahdeksan vuoden mittaisen ja yhteensä 64 miljoonan dollarim arvoisen jatkosopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Kanada 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Venäjä 2018 | jääkiekko |  |
|  Pronssia | Ruotsi 2019 | jääkiekko |  |
Hughes edusti Yhdysvaltoja MM-kilpailuissa vuonna 2019. Hän teki A-maajoukkuedebyyttinsä vain 17-vuotiaana MM-kenraaliharjoitusottelussa 7. toukokuuta 2019 Mannheimissa Saksaa vastaan. Hughes merkittiin debyytissään samaan ketjuun yhdessä NHL-pelaajien, James van Riemsdykin ja Alex DeBrincatin kanssa. Hän keräsi ottelussa yhden syöttöpisteen. Hughes oli MM-kilpailujen nuorin pelaaja ja hän teki seitsemässä ottelussa kolme syöttöpistettä.
Hughes pelasi alle 20-vuotiaiden MM-kilpailuissa vuonna 2019, jolloin hän voitti hopeaa. Hughesin turnaus jäi neljän ottelun mittaiseksi, kun hän oli loukkaantumisen vuoksi kolme ottelua sivussa Slovakiaa vastaan pelatun avausottelun jälkeen. Hughes palasi kaukaloon kuitenkin puolivälierävaiheessa.
Hughes pelasi myös alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan ja jälkimmäinen pronssiin. Vuoden 2018 turnauksessa hän voitti tehoilla 5+7=12 koko turnauksen pistepörssin sekä jakoi syöttöpörssin voiton Slovakian Maxim Čajkovičin kanssa. Hughes valittiin turnauksen arvokkaimmaksi pelaajaksi, parhaaksi hyökkääjäksi ja tähdistökentälliseen. Hänet valittiin myös Sveitsiä vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Vuoden 2019 turnauksessa Hughes toimi joukkueensa kapteenina. Hän voitti jälleen turnauksen piste- ja syöttöpörssin tehoilla 9+11=20. Hughes jäi vain yhden tehopisteen päähän Venäjän Nikita Kutšerovin tekemästä yhden turnauksen piste-ennätyksestä (21 pistettä vuonna 2011). Hänet valittiin turnauksen tähdistökentälliseen ja valmennus valitsi Hughesin Yhdysvaltain turnauksen yhdeksi kolmesta parhaasta pelaajasta.
Hughes pelasi myös World U-17 Hockey Challengessa vuonna 2017, jolloin hän toimi Yhdysvaltain kapteenina ja johdatti joukkueen kultaan. Hughes voitti turnauksen piste- ja syöttöpörssin tehoilla 5+10=15. Hänet valittiin turnauksen tähdistökentälliseen.
Muuta

Hughesin isoveli Quinton ja pikkuveli Luke pelaavat myös jääkiekkoa. Heistä Quinton pelaa puolustajana NHL-seura Vancouver Canucksissa ja on joukkueensa kapteeni. Luke pelaa puolestaan puolustajana Yhdysvaltain maajoukkueen kehitysohjelmassa. Veljesten isä Jim Hughes pelasi omalla urallaan kaksi ottelua ammattilaisena, mutta hän on luonut uran valmentajana mm. apuvalmentajana NHL-tasolla sekä päävalmentajana KHL:ssä ja AHL:ssä. Nykyään Jim työskentelee NHL-joukkue Toronto Maple Leafsin organisaatiossa pelaajatuotantopuolella. Veljesten äiti Ellen Weinberg-Hughes oli aikanaan menestynyt yliopistourheilija niin lacrossessa, jääkiekossa kuin jalkapallossakin. Hän oli voittamassa jääkiekossa naisten MM-hopeaa vuonna 1992. Myös Jack Hughesin setä Marty sekä serkku Teddy Doherty ovat pelanneet jääkiekkoa.
Huomiot

↑  Hughesia pidettiin yleisesti ja monissa arvioissa ennakkosuosikkina ykkösvaraukseksi
Drammenin silta

| Drammenin silta |
| --- | --- |
 Drammenin silta kesällä 2006.
Ajokaistoja:  4
Ylittää:  Drammenselva-joen
Sijainti:  Drammen, Buskerudin lääni, Etelä-Norja
Siltatyyppi:  kotelopalkkisilta
Pisin jänneväli:  60 m
Pituus:  1 892 (I) ja 1 900 (II) m
Alituskorkeus:  11 m
Avattu liikenteelle:  ensimmäinen silta 1975, toinen silta 2005
Koordinaatit:  59°44′15″N, 010°13′14″E
Lisää silta-artikkeleitaArkkitehtuurin teemasivulla
Drammenin silta on Drammenin kaupungissa, Etelä-Norjassa sijaitseva kotelopalkkisilta. Silta koostuu kahdesta rinnakkaisesta sillasta. Ensimmäinen silta avattiin liikenteelle vuonna 1975, sen pituus on 1 892 m. Sillassa on 41 jännettä, joista pisin on 60 m.
Vuonna 2005 sillan rinnalle rakennettiin toinen silta ensimmäisen sillan vierelle. Toisen sillan pituus on 1 900 metriä ja sen jännevälien pituus on 34–60 metriä. Toinen silta avattiin liikenteelle vuonna 2007. Siltakokonaisuus on nelikaistainen ja sen kautta kulkee Eurooppatie E18. Sillan levityksen yhteydessä molempien siltojen alapinta verhoiltiin yhtenäisellä alumiinipaneloinnilla. Toisen sillan valmistuttua ensimmäinen silta peruskorjattiin.
Drammenin sillan levitys ja yhtenäinen verhous
Toinen silta rakenteilla.
Sillan yhtenäinen alapinnan verhous.
Aiheesta muualla

Kuvia tai muita tiedostoja aiheesta Drammenin silta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Elohopeasulfaatti

Alkuaineen elohopea sulfaatteja ovat:
Elohopea(I)sulfaatti (Hg2SO4) eli merkurosulfaatti
Elohopea(II)sulfaatti (HgSO4) eli merkurisulfaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elohopeasulfaatti”, voi hakea sivunnimihaulla, laajalla sivunnimihaulla tai tekstihaulla.
Jax (laulaja)

Jax (oik. Jaclyn Cole Miskanic; s. 5. toukokuuta 1996 Atlantic Beach, New York, Yhdysvallat) on yhdysvaltalainen laulaja-lauluntekijä. Hän osallistui vuonna 2015 laulukilpailuun American Idol. Hän julkaisi esikois-EP:nsä Funny vuonna 2017 ja vuonna 2022 läpimurtosinglen ”Victoria’s Secret”.
Varhainen elämä

Jaxin äiti oli opettaja ja isä palomies. Vuonna 2005 perhe muutti East Brunswickiin New Jerseyyn. Uudessa kotipaikassa Jax osallistui koulun teatteriryhmään, jossa hän oppi laulamisen ja esiintymisen perusteet. Kotona kuunneltiin paljon perinteistä rockia, ja Jax alkoikin fanittaa Beatlesia. 12-vuotiaana hän liittyi ikätovereistaan koostuvaan yhtyeeseen Jersey Kidz, joka esiintyi vuoden 2009 Bamboozle Rock Festivalilla East Rutherfordissa New Jerseyssä. Hän kävi osan koulustaan kotikouluna ja sai myöhemmin stipendin tekijänoikeusjärjestö BMI:n John Lennon Songwriting Programiin. Hän opiskeli Lontoossa New Yorkin yliopiston tarjoamalla kurssilla.
American Idol

Jax nousi ensimmäisen kerran yleisön tietoisuuteen vuonna 2015 osallistuessaan American Idoliin. Hän esitti koelauluvaiheessa kappaleen ”I Want to Hold Your Hand” ja eteni kilpailussa kiertueelle lähtevään kärkiviisikkoon. Lopullinen sijoitus oli kolmas. Samalla hänestä tuli American Idolin kaikkien aikojen menestynein kilpailija, joka on kotoisin New Jerseystä. Hänen kaikkein suosituimmat esityksensä julkaistiin EP:llä elokuussa 2015.
Oma musiikki

Ensimmäisen itse kirjoittamansa kappaleen Jax julkaisi tammikuussa 2016. Kappale on ”La La Land”, joka kertoo hänen kokemuksestaan kykyjenetsintäkilpailun ja Hollywoodin pyörteissä. Kappale on tyyliltään pop-rockia, ja jotkut kriitikot ovat kuvailleet sitä kostonhaluiseksi. Jax on vastannut olevansa kuin kuka tahansa laulunkirjoittaja, joka ammentaa omista kokemuksistaan.
Jaxin tunnetuimmat kappaleet ”La La Landin” jälkeenkin ovat olleet kantaaottavia. Läpimurtonsa hän teki vuonna 2022 kehopositiivisuuden puolesta puhuvalla kappaleella ”Victoria’s Secret”. Toukokuussa 2023 virallista musiikkivideota on katsottu Youtubessa 11 miljoonaa kertaa. Lisäksi kappale ylsi Billboardin Hot 100 -listalle. Kappaleeseen luotiin myös flash mob -tanssiesitys, jonka Jax tanssijoineen esitti erään Victoria’s Secret -myymälän edessä. Esitys videoitiin ja ladattiin nettiin lukuisille eri alustoille. Se lähti leviämään erityisesti TikTokissa, jossa videota oli katsottu vain kuukaudessa yli 13 miljoonaa kertaa.
Videoon reagoi myös Victoria’s Secretin toimitusjohtaja Amy Hauk, joka julkaisi Instagramissa pitkähkön kirjeen. Siinä Hauk kiitti Jaxia ”tärkeiden ongelmien sanoittamisesta” ja kertoi yhtiön etsivän tapoja tuoda kuluttajia paremmin mukaan keskusteluun. Jax vastasi kirjeeseen TikTok-julkaisulla. Videollaan Jax toteaa, ettei ”koe oloaan mukavaksi puhuessaan kokonaisen sukupolven puolesta manipuloivaa, ulossulkevaa markkinointikulttuuria vastaan” mutta iloitsee myös siitä, että on onnistunut saamaan ”miljardin dollarin yhtiön toimitusjohtajan” huomion. Videolla hän pyytääkin fanejaan hyödyntämään sen, että yhtiö seuraa hänen sosiaalisen median kanaviaan, ja kommentoimaan julkaisuun, mitä juuri he kaipaisivat kokeakseen tulleensa nähdyksi. Videoon oli elokuussa 2022 jätetty yli 80 000 kommenttia.
EAAT3

Simulaatio EAAT3:n rakenteesta
EAAT3 on eräs ihmisen proteiineista. Proteiinin koodaajana toimii SLC1A1-geeni. Proteiini kuljettaa L-glutamaattia solujen sisälle. Proteiinin arvellaan kuljettavan myös S- ja L-aspartaattia. Liiallinen määrä A-vitamiinia heikentää proteiinin toimintaa.
Jalkapallon II divisioonan kausi 1976

| II divisioonan kausi 1976 |
| --- | --- |
Joukkueiden määrä:  36
Nousseet joukkueet:  FinnPa, MIFK ja Into
Pudonneet joukkueet:  9
Ottelut:  396
Paras maalintekijä:  Juhani Himanka, Into (23)
Ylempi sarjataso:  I divisioona
Alempi sarjataso:  III divisioona
  ← 1975 :  1977 → 
Jalkapallon II divisioonassa 1976 pelattiin kolmessa kahdentoista joukkueen lohkossa kaksinkertainen sarja, jonka päätteeksi lohkon voittaja nousi seuraavaksi kaudeksi I divisioonaan, ja kolme viimeistä vastaavasti putosi III divisioonaan.
Itälohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| Finnairin Palloilijat | 22 | 16 | 5 | 1 | 48 | 19 | 37 |
| Lappeenrannan Pallo | 22 | 14 | 3 | 5 | 37 | 17 | 31 |
| Kotkan Työväen Palloilijat | 22 | 13 | 3 | 6 | 56 | 36 | 29 |
| IF Kamraterna Helsingfors | 22 | 11 | 5 | 6 | 40 | 27 | 27 |
| Hyvinkään Palloseura | 22 | 11 | 3 | 8 | 49 | 26 | 25 |
| Kotkan Jäntevä | 22 | 8 | 5 | 9 | 36 | 36 | 21 |
| Loviisan Tor | 22 | 6 | 7 | 9 | 31 | 29 | 19 |
| Lahden Palloseura | 22 | 6 | 6 | 10 | 34 | 42 | 18 |
| Peli-Karhut, Karhula | 22 | 5 | 8 | 9 | 24 | 44 | 18 |
| Riihimäen Palloseura | 22 | 6 | 5 | 11 | 24 | 39 | 17 |
| Kumu-Peikot, Kuusankoski | 22 | 3 | 6 | 13 | 19 | 53 | 12 |
| Heinolan Palloilijat -47 | 22 | 1 | 8 | 13 | 27 | 57 | 10 |
Ottelut
| Joukkue | KOTI\VIER | FinnPa | LaPa | KTP | HIFK | HyPS | Jänt>  | Tor | LaPS | PeKa | RiPS | Kumu-P | HP-47 |
| --- | --- | --- | --- | --- | --- | --- | --- | --- | --- | --- | --- | --- | --- |
| Finnairin Palloilijat | FinnPa | ●  | 2-0 | 3-1 | 1-1 | 2-1 | 0-5 | 2-0 | 2-2 | 1-0 | 1-0 | 4-1 | 3-0 |
| Lappeenrannan Pallo | LaPa | 0-2 | ●  | 1-0 | 2-1 | 3-1 | 2-1 | 2-0 | 4-0 | 1-1 | 1-1 | 3-0 | 2-0 |
| Kotkan Työväen Palloilijat | KTP | 1-1 | 0-2 | ●  | 2-2 | 2-2 | 0-2 | 3-2 | 2-1 | 6-2 | 2-1 | 3-2 | 3-2 |
| IF Kamraterna Helsingfors | HIFK | 0-1 | 3-1 | 2-1 | ●  | 0-4 | 2-0 | 2-1 | 0-1 | 0-0 | 2-0 | 2-0 | 5-2 |
| Hyvinkään Palloseura | HyPS | 0-1 | 0-3 | 4-2 | 3-0 | ●  | 4-0 | 1-2 | 1-2 | 1-3 | 1-2 | 3-0 | 6-1 |
| Kotkan Jäntevä | Jänt. | 3-3 | 0-3 | 2-3 | 1-4 | 1-1 | ●  | 1-1 | 1-2 | 3-0 | 1-0 | 1-0 | 2-2 |
| Loviisan Tor | Tor | 0-3 | 1-0 | 1-2 | 0-0 | 1-1 | 1-2 | ●  | 1-1 | 0-0 | 1-0 | 6-0 | 6-1 |
| Lahden Palloseura | LaPS | 2-4 | 0-1 | 2-4 | 3-1 | 1-4 | 2-1 | 4-4 | ●  | 1-2 | 1-1 | 0-0 | 1-1 |
| Peli-Karhut, Karhula | PeKa | 1-6 | 1-0 | 0-5 | 0-3 | 0-2 | 2-3 | 0-0 | 2-1 | ●  | 1-1 | 3-1 | 1-1 |
| Riihimäen Palloseura | RiPS | 0-3 | 1-3 | 0-4 | 2-4 | 0-1 | 2-0 | 2-1 | 4-3 | 3-0 | ●  | 1-1 | 1-1 |
| Kumu-Peikot, Kuusankoski | Kumu-P | 1-1 | 1-2 | 1-5 | 0-4 | 0-6 | 2-2 | 1-0 | 1-0 | 3-3 | 1-2 | ●  | 1-1 |
| Heinolan Palloilijat -47 | HP-47 | 0-2 | 1-1 | 1-5 | 2-2 | 0-2 | 0-4 | 1-2 | 1-4 | 2-2 | 6-0 | 1-2 | ●  |
Länsilohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| IF Kamraterna Mariehamn | 22 | 16 | 1 | 5 | 43 | 20 | 33 |
| Tampereen Pallo-Veikot | 22 | 12 | 5 | 5 | 47 | 27 | 29 |
| Rauman Pallo | 22 | 9 | 9 | 4 | 35 | 28 | 27 |
| Turun Weikot | 22 | 11 | 4 | 7 | 45 | 28 | 26 |
| Porin Ässät | 22 | 10 | 5 | 7 | 29 | 26 | 25 |
| IF Kraft, Närpiö | 22 | 8 | 8 | 6 | 31 | 22 | 24 |
| IF Finströms Kamraterna | 22 | 9 | 6 | 7 | 33 | 30 | 24 |
| Hangö Arb. Idrottsklubb | 22 | 5 | 10 | 7 | 23 | 26 | 20 |
| Turun Toverit | 22 | 6 | 6 | 10 | 39 | 49 | 18 |
| Salon Vilpas | 22 | 4 | 6 | 12 | 28 | 46 | 14 |
| Ekenäs Idrottsförening | 22 | 5 | 4 | 13 | 19 | 40 | 14 |
| Porin Pallo-Toverit | 22 | 2 | 6 | 14 | 21 | 51 | 10 |
Ottelut
| Joukkue | KOTI\VIER | MIFK | TPV | RPallo | TuWe | Ässät | Kraft | IF-FK | HAIK | TuTo | Vilpas | EIF | PPT |
| --- | --- | --- | --- | --- | --- | --- | --- | --- | --- | --- | --- | --- | --- |
| IF Kamraterna Mariehamn | MIFK | ●  | 0-1 | 2-0 | 2-0 | 2-0 | 1-0 | 3-2 | 3-0 | 4-1 | 5-1 | 2-0 | 3-1 |
| Tampereen Pallo-Veikot | TPV | 2-4 | ●  | 3-1 | 1-1 | 0-3 | 1-1 | 1-0 | 0-0 | 0-3 | 0-0 | 3-0 | 8-1 |
| Rauman Pallo | RPallo | 2-0 | 1-3 | ●  | 2-0 | 3-0 | 0-0 | 1-1 | 0-0 | 0-0 | 3-1 | 6-1 | 4-3 |
| Turun Weikot | TuWe | 1-1 | 2-1 | 6-0 | ●  | 3-1 | 3-2 | 3-0 | 1-4 | 5-1 | 2-1 | 1-0 | 2-2 |
| Porin Ässät | Ässät | 4-1 | 0-1 | 0-0 | 1-0 | ●  | 0-1 | 2-2 | 0-0 | 6-2 | 1-0 | 1-0 | 3-1 |
| IF Kraft, Närpiö | Kraft | 2-0 | 0-4 | 0-0 | 0-0 | 3-0 | ●  | 3-1 | 2-1 | 5-0 | 3-1 | 0-2 | 5-1 |
| IF Finströms Kamraterna | IF-FK | 2-1 | 2-4 | 1-1 | 3-1 | 0-1 | 1-0 | ●  | 2-1 | 1-1 | 0-0 | 1-0 | 5-1 |
| Hangö Arb. Idrottsklubb | HAIK | 0-1 | 2-2 | 2-2 | 1-0 | 1-2 | 0-0 | 0-1 | ●  | 4-4 | 3-2 | 0-2 | 0-0 |
| Turun Toverit | TuTo | 1-2 | 1-0 | 1-2 | 0-5 | 5-0 | 1-1 | 1-1 | 1-2 | ●  | 7-2 | 3-1 | 3-3 |
| Salon Vilpas | Vilpas | 0-1 | 2-3 | 3-3 | 1-5 | 1-1 | 3-1 | 2-4 | 0-0 | 2-1 | ●  | 3-0 | 1-2 |
| Ekenäs Idrottsförening | EIF | 0-2 | 1-6 | 1-2 | 3-0 | 0-3 | 2-2 | 1-3 | 1-1 | 2-0 | 1-1 | ●  | 1-0 |
| Porin Pallo-Toverit | PPT | 0-3 | 2-3 | 0-2 | 1-4 | 0-0 | 0-0 | 2-0 | 0-1 | 1-2 | 0-1 | 0-0 | ●  |
Pohjoislohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| Kemin Into | 22 | 17 | 2 | 3 | 64 | 10 | 36 |
| Rovaniemen Palloseura | 22 | 13 | 6 | 3 | 43 | 19 | 32 |
| Oulun Luistinseura | 22 | 13 | 3 | 6 | 26 | 20 | 29 |
| Jaro, Pietarsaari | 22 | 11 | 5 | 6 | 42 | 24 | 27 |
| Kajaanin Palloilijat | 22 | 8 | 8 | 6 | 30 | 26 | 24 |
| Jyväskylän Palloilijat | 22 | 8 | 6 | 8 | 30 | 27 | 22 |
| Tornion Pallo -47 | 22 | 8 | 6 | 8 | 38 | 39 | 22 |
| Pallo-Kerho 37, Iisalmi | 22 | 6 | 7 | 9 | 24 | 34 | 19 |
| Kuopion Elo | 22 | 6 | 7 | 9 | 29 | 35 | 19 |
| Jämsänkosken Ilves | 22 | 7 | 3 | 12 | 34 | 52 | 17 |
| Warkauden Pallo -35 | 22 | 4 | 2 | 16 | 25 | 64 | 10 |
| Savon Pallo | 22 | 1 | 5 | 16 | 15 | 50 | 7 |
Ottelut
| Joukkue | KOTI\VIER | Into | RoPS | OLS | Jaro | KaPa | JyP | TP-47 | PK-37 | Elo | JIlves | WP-35 | SaPa |
| --- | --- | --- | --- | --- | --- | --- | --- | --- | --- | --- | --- | --- | --- |
| Kemin Into | Into | ●  | 2-1 | 1-0 | 6-1 | 0-2 | 1-0 | 0-1 | 4-0 | 4-0 | 6-0 | 9-0 | 4-0 |
| Rovaniemen Palloseura | RoPS | 1-1 | ●  | 4-0 | 2-0 | 2-2 | 3-3 | 5-1 | 3-1 | 2-1 | 4-0 | 1-0 | 1-0 |
| Oulun Luistinseura | OLS | 0-3 | 1-0 | ●  | 2-1 | 2-1 | 3-0 | 1-0 | 0-0 | 1-0 | 1-0 | 3-1 | 2-0 |
| Jaro, Pietarsaari | Jaro | 2-0 | 0-0 | 1-2 | ●  | 5-0 | 1-2 | 4-1 | 2-0 | 2-0 | 4-2 | 7-2 | 1-0 |
| Kajaanin Palloilijat | KaPa | 1-1 | 0-0 | 1-1 | 0-2 | ●  | 1-1 | 0-0 | 3-1 | 2-2 | 3-1 | 3-0 | 0-2 |
| Jyväskylän Palloilijat | JyP | 0-3 | 1-0 | 0-2 | 0-0 | 1-2 | ●  | 2-0 | 1-1 | 4-0 | 1-3 | 2-0 | 1-0 |
| Tornion Pallo -47 | TP-47 | 0-4 | 1-2 | 3-2 | 2-2 | 1-3 | 2-0 | ●  | 4-2 | 1-1 | 0-0 | 5-3 | 7-1 |
| Pallo-Kerho 37, Iisalmi | PK–37 | 0-2 | 2-2 | 2-0 | 2-1 | 1-0 | 3-2 | 0-0 | ●  | 0-0 | 0-1 | 2-0 | 2-0 |
| Kuopion Elo | Elo | 0-3 | 2-3 | 0-1 | 0-0 | 1-0 | 0-3 | 0-0 | 3-0 | ●  | 5-1 | 1-1 | 4-2 |
| Jämsänkosken Ilves | JIlves | 1-5 | 0-3 | 0-2 | 1-3 | 1-1 | 0-0 | 5-0 | 3-2 | 0-3 | ●  | 7-1 | 5-2 |
| Warkauden Pallo -35 | WP-35 | 0-3 | 0-1 | 2-0 | 0-3 | 1-3 | 1-5 | 2-4 | 2-2 | 2-3 | 4-0 | ●  | 2-0 |
| Savon Pallo | SaPa | 0-2 | 1-3 | 0-0 | 0-0 | 0-2 | 1-1 | 0-5 | 1-1 | 3-3 | 2-3 | 0-1 | ●  |
Jamrudin taistelu

Jamrudin taistelu oli 30. huhtikuuta 1837 käyty taistelu Afganistanin ja Sikhivaltion välillä Jamrudin hallinnasta Khaibarsolan eteläosassa. Taistelu alkoi afgaanien yritettyä jälleenvallata aikaisemmin sikheille menettämänsä linnoitus Jamrudissa. Lopulta sen valtaus ei kuitenkaan onnistunut.
Tausta

Jamrud oli strategisesti tärkeä paikka Khaibarsolan eteläosassa. Afgaanit olivat rakennuttaneet paikalle linnoituksen, jonka tarkoitus oli hallita kulkua solaan. 1800-luvun alkupuolella tuolloista fgaanien Dorrani-valtakuntaa uhkasi Randžit Singhin johtama Sikhivaltio. Sikhit olivat vallanneet useita Dorranien hallkitsemia alueita, kuten Attockin vuonna 1813 ja Multanin vuonna 1818. Afgaanit olivat myös menettäneet koko Kashmirin alueen. Eteneminen kohti Afganistanin sydänaluetta jatkui tulevina vuosina. Lopulta afgaanit menettivät myös Peshawarin ja talvella vuonna 1836 sikhit valtasivat myös Jamrudin linnoituksen.
Huhtikuussa 1837 afgaaneille näytti tarjoutuneen tilaisuus iskeä takaisin. Afganistanin silloinen emiiri Dust Muhammad sai kuulla tiedustelijoiltaan, että huomattava osa Jamrudissa olleista sikhisotilaista oli vedetty sikhien pääkaupunki Lahoreen. Dust Muhammad alkoi kerätä joukkoja Jamrudin takaisinvaltaamiseksi omassa pääkaupungissaan Kabulissa. Jamrudin valtaus olisi saattanut merkitä myös Peshawarin jälleenvaltausta. Joukkojen innoittamiseksi ja keräämiseksi sikhejä vastaan julistettiin jihad.
Taistelu

Kohti Jamrudia huhtikuussa 1837 eteneviä afgaanijoukkoja johti Dust Muhammadin kaksi poikaa Muhammad Akbar Khan ja Muhammad Afsal Khan. Perille päästyään afgaanit piirittivät linnoituksen. Piirityksen aikana he saivat lisää vahvistuksia Afganistanista ja joukkojen määrä Jamrudissa nousi suurin piirtein lukemaan 20 000.
Piirityksen aikana linnoituksen muureja tulitettiin tykeillä. Afgaanien onnistui viimein murtaa osa muurista, mutta 30. huhtikuuta paikalle saapui sikhikenraali Hari Singh Nalwan johtama 10 000 miehen armeija. Sikhit hyökkäsivät afgaaneja vastaan ja heistä suurin osa pakotettiin vetäytymään. Muhammad Afsalin johtamat noin 2 000 afgaania onnistuivat kuitenkin viivyttämän sikhien etenemistä jonkin aikaa ja afgaanien ratsuväki teki onnistuneen rynnäkön. Muutamien onnistumisien innoittamana afgaanikomentajien onnistui kerätä vetäytyvät joukkonsa uudestaan kasaan ja järjestää vastahyökkäys. Sikhien Hari Singh Nalwa haavoittui ja kuoli myöhemmin vammoihinsa. Afgaanien ei kuitenkaan enää onnistunut vallata itse linnoitusta, vaan he vetäytyivät kun paikalle saapui uusia sikhien vahvistuksia.
Seuraukset

Taistelun molemmat osapuolet julistautuivat sen voittajiksi. Sikhien oli lopulta onnistunut pitää Jamrudin linnoitus itsellään ja hallita näin Khaibarsolan eteläosaa. Toisaalta Sikhivaltion jatkuva laajentuminen kohti Afganistania pysähtyi.
Jamrudin linnoitus valokuvassa vuodelta 1910.